במקרה בו האובייקט עוזב את ביתו בנסיעה, מיידע החוקר הממוקם ברכב התצפית באמצעות מכשיר קשר, מירס או טלפון נייד, את הצוות הנוסף הממוקם במכונית פרטית בציר הנסיעה של האובייקט. בשלב מסוים רכב העיקוב "יקבל" את רכבו של האובייקט ויחל בעיקוב ורכב התצפית המסחרי יצטרף לאחר שהאובייקט יצא מקשר עיין. חוקרים פרטיים משתמשים לעיתים במדבקות מגנטיות הנושאות שם של עסק (ע"פ רוב בתחום השיפוצים) אשר מודבקות לצידי הרכב המסחרי על מנת לשוות לו מראה תמים ולמנוע חשדות מצד עוברים ושבים במקרים בהם מדובר בתצפית ארוכה. לעיתים בשכונות המאוכלסות בבתים פרטיים רכב תצפית העומד שעות ארוכות עלול לעורר חשד מצד השכנים אשר ע"פ רוב יזמינו את המשטרה לבדוק את הרכב מה שאינו רצוי כמובן במקרים של תצפית סמויה. בשכונות רגישות כגון אלו יגיע הרכב המסחרי כאשר בו שני חוקרים פרטיים. חוקר פרטי אחד יצא מן הרכב לבוש בבגדי עבודה ( צבעי, שיפוצניק וכד.. )תוך שהוא מוודא שהשכנים במקום מבחינים בו יוצא מרכב התצפית ונועל אותו. החוקר הנוסף שנשאר בחלקו האחורי של הרכב, חלק אשר מופרד ע"י וילון או מחיצה מחלקו הקדמי, יישאר שקט ככול האפשר תוך הימנעות מתזוזות רבות ויבצע את התצפית והצילום. החוקר שיצא מן הרכב יפסע עד שיאבד קשר עיין עם השכנים ויעלה לרכב פרטי אשר ישמש לתחילת העיקוב, תוך שהוא ממתין לקבלת מידע מרכב התצפית הממוקם בקשר עיין עם בית אובייקט המעקב. נציין כי רכבי תצפית מקצועיים בנויים בצורה המאפשרת ישיבה נוחה במהלך שעות רבות ומצוידים בשירותים כימיים, כורסא נוחה המקובעת בחלקו האחורי של הרכב, מסך טלוויזיה המחובר למצלמת הוידיאו הממוקמת על בית האובייקט ועוד.
בביצוע מעקבים אותם מבצע חוקר פרטי עבור לקוחות פרטיים, התקציב ע"פ רוב הינו מוגבל. מאידך לצאת לביצוע מעקב עם פחות משני כלי רכב, ע"פ רוב אופנוע או קטנוע ורכב, יהיה בלתי מקצועי בעליל. נתקלנו בעבר במקרים בהם נדרשנו לאתר בני נוער אשר ברחו מביתם. באחד המקרים הוריו של הנעדר היו אנשים אמידים מאוד ותשלום עבור צוות של שישה עוקבים אשר פרשנו בנקודות אסטרטגיות שונות בהם נהג הנער לבקר, היה דבר של מה בכך. מאידך רוב הלקוחות הפרטיים הינם בעלי תקציבה מוגבל והמעקבים מתבצעים בד"כ בחוליית עיקוב המונה שני כלי רכב.